text: Grímuklæddur norðmaður hevði eitt show av einari aðrari verð
text: #000001
text: Alan Walker fekk Vágsbø at hoppa og dansa. Ikki fyrr enn hann var á veg av pallinum, tosaði plátuvendarin norskt við fjøldina
text: #000002
text: Absolutt tað størsta navnið á Summar Festivalinum í ár endaði sína konsert nakað eftir midnátt. Tá hevði hann í meira enn ein tíma fingið Vágsbø - alt frá børnum, ungum og vaksin - uppfrá til hittrøðina, sum hann kom við.
text: #000003
text: Alan Walker, hvørs fulla navn er “Alan Olav Walker”, er føddur í Englandi í 1997, og hevur bretskan pápa og norska mammu. Hann er uppvaksin í Bergen, og byrjaði veruliga at gera um seg sum DJ ella plátuvendari í 2015 tá stóra hittið "Faded" kom út.
text: #000004
text: Frá byrjan av konsertini var hann í samband við áhoyrarnar, sum í kvøld vóru nógvir í tali. Byggingin av nýggja mentanarhúsinum tekur nakað av Vágsbøi, so tað er ilt at siga, um áhoyrararnir vóru líka nógvir, sum til høvuðsnøvn onnur ár.
text: #000005
text: Veðurstovurnar høvdu lovað regn í kvøld, og tað bleiv eisini soleiðis í stóran mun. Onkra løtu var tó turt, men móti endanum fór at regna illa.
text: #000006
text: Alan Walker brúkar masku tá hann framførir. Hetta gjørdi hann langt áðrenn korona kom fram, og tað ger hann framvegis. Tað var eitt sindur trupult at hoyra, hvat hann segði aftanfyri maskuna, men hinvegin vóru tað rættiliga einfaldir boðskapir, hann hevði til fjøldina.
text: #000007
text: Showið var av einari aðrari verð. Har var eldur, roykur, konfetti og lasarar fyri allar pengarnar. Øll tey kendu løgini vórðu framførd, og endað varð við stórhittinum Faded í alskyns útgávum.
text: #000009
text: Tá hann takkaði fyri seg kom tað norska endiliga fram, og hann segði millum annað “Vi sees en annen gang”.
text: #000010
text: Tvey ógvuslig ferðsluóhapp í kvøld
text: #000018
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000024
text: Fyristing tel. 20 80 80 [email protected]
text: #000025